CELEX: 32012D0170
Language: ro
Date: 2012-03-23 00:00:00
Title: Decizia 2012/170/PESC a Consiliului din 23 martie 2012 de modificare a Deciziei 2010/573/PESC privind măsurile restrictive împotriva conducerii regiunii Transnistria din Republica Moldova

24.3.2012   
            
            
               RO
            
            
               Jurnalul Oficial al Uniunii Europene
            
            
               L 87/92
            
         DECIZIA 2012/170/PESC A CONSILIULUI
   din 23 martie 2012
   de modificare a Deciziei 2010/573/PESC privind măsurile restrictive împotriva conducerii regiunii Transnistria din Republica Moldova
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:
   
               (1)
            
            
               La 27 septembrie 2010, Consiliul a adoptat Decizia 2010/573/PESC (1).
            
         
               (2)
            
            
               Pentru a încuraja progresele privind găsirea unei soluții politice pentru conflictul din Transnistria și restabilirea liberei circulații a persoanelor peste demarcația administrativă a regiunii Transnistria, măsurile restrictive care se aplică cu privire la anexa I la Decizia 2010/573/PESC ar trebui suspendate în continuare până la 30 septembrie 2012. La sfârșitul perioadei respective, Consiliul ar trebui să reexamineze măsurile restrictive respective din perspectiva evoluțiilor în cele două domenii sus-menționate.
            
         
               (3)
            
            
               Pentru a încuraja progresele privind abordarea problemelor restante ale școlilor cu grafie latină, măsurile restrictive care se aplică cu privire la anexa II la Decizia 2010/573/PESC ar trebui suspendate în continuare până la 30 septembrie 2012. La sfârșitul perioadei menționate, Consiliul ar trebui să reexamineze măsurile restrictive respective în vederea asigurării îndeplinirii condițiilor pentru revenirea eficientă și durabilă la o funcționare normală a școlilor cu grafie latină în regiunea Transnistria, și anume prin înlăturarea restricțiilor privind înregistrarea acestora de către administrația transnistreană de facto, prin asigurarea unor condiții de funcționare decente pentru toate aceste școli și prin durabilitatea acestor condiții de funcționare.
            
         
               (4)
            
            
               Informațiile referitoare la anumite persoane care figurează pe listele din anexele I și II la Decizia 2010/573/PESC ar trebui actualizate.
            
         
               (5)
            
            
               Decizia 2010/573/PESC ar trebui modificată în consecință,
            
         ADOPTĂ PREZENTA DECIZIE:
   Articolul 1
   La articolul 4 din Decizia 2010/573/PESC alineatul (3) se înlocuiește cu următorul text:
   
      „(3)   Măsurile restrictive prevăzute în prezenta decizie se suspendă până la 30 septembrie 2012. La sfârșitul perioadei respective, Consiliul reexaminează măsurile restrictive respective.”
   
   Articolul 2
   (1)   Anexa I la Decizia 2010/573/PESC se modifică în conformitate cu anexa I la prezenta decizie.
   (2)   Anexa II la Decizia 2010/573/PESC se modifică în conformitate cu anexa II la prezenta decizie.
   Articolul 3
   Prezenta decizie intră în vigoare la data adoptării.
   
      Adoptată la Bruxelles, 23 martie 2012.
      
         
            Pentru Consiliu
         
         
            Președintele
         
         C. ASHTON
      
   
   
      (1)  JO L 253, 28.9.2010, p. 54.
   
      ANEXA I
      Rubricile corespunzătoare persoanelor menționate mai jos se înlocuiesc cu rubricile prezentate mai jos:
      
                  1.
               
               
                  SMIRNOV, Igor Nikolaevici, fost „președinte”, născut la 23 octombrie 1941 la Habarovsk, Federația Rusă, pașaport rusesc nr. 50No0337530.
               
            
                  2.
               
               
                  SMIRNOV, Vladimir Igorevici, fiul persoanei de la poziția nr. 1 și fost „președinte al Comitetului Național al Vămilor”, născut la 3 aprilie 1961 la Kupiansk, Harkovskaia oblast sau Novaia Kahovka, Hersonskaia oblast, Ucraina, pașaport rusesc nr. 50No00337016.
               
            
                  3.
               
               
                  HAJEEV, Stanislav Galimovici, fost „ministru al apărării”, născut la 28 decembrie 1941 la Celiabinsk, Federația Rusă.
               
            
                  4.
               
               
                  ANTIUFEEV, Vladimir Iurievici, alias ȘEVȚOV, Vadim, fost „ministru pentru siguranța statului”, născut în 1951 la Novosibirsk, Federația Rusă, pașaport rusesc.
               
            
                  5.
               
               
                  KOROLIOV, Alexandr Ivanovici, fost „vice-președinte”, născut în la 24 octombrie 1958 la Wroclaw, Polonia, pașaport rusesc.
               
            
                  6.
               
               
                  KRASNOSELSKI, Vadim Nicolaevici, fost „ministru al afacerilor interne”, născut la 14 aprilie 1970 la Dauriia, raionul Zabaikalski, Citinskaia oblast, Federația Rusă.
               
            
                  7.
               
               
                  ATAMANIUC, Vladimir, fost „ministru-adjunct al apărării”.
               
            
   
      ANEXA II
      Rubricile corespunzătoare persoanelor menționate mai jos se înlocuiesc cu rubricile prezentate mai jos:
      
                  1.
               
               
                  MAZUR, Igor Leonidovici, fost „șef al Administrației de Stat din Raionul Dubăsari”, născut la 29 ianuarie 1967 în Dubăsari, Republica Moldova.
               
            
                  2.
               
               
                  PLATONOV, Iuri Mihailovici, cunoscut sub numele de Iuri PLATONOV, fost „șef al Administrației de Stat în raionul Râbnița și în orașul Râbnița”, născut la 16 ianuarie 1948 la Klimkovo, raionul Poddorski, Novgorodskaia oblast, pașaport rusesc No 51No0527002, eliberat de ambasada rusă din Chișinău la 4 mai 2001.
               
            
                  3.
               
               
                  KOGUT, Veceslav Vasilevici, fost „șef al Administrației de Stat din Bender”, născut la 16 februarie 1950 la Taraclia, raionul Ceadîr-Lunga, Republica Moldova.
               
            
                  4.
               
               
                  KOSTIRKO, Viktor Ivanovici, fost „șef al Administrației de Stat din Tiraspol”, născut la 24 mai 1948, la Komsomolsk na Amure, Habarovski krai, Federația Rusă.